Diari Oficial de la Generalitat Valenciana


Sumari del DOGV 1324, del 13-06-1990 (1990/817824)

ORDRE de 22 de maig de 1990, de la Conselleria d'Agricultura i Pesca, sabre autoritzacions de canvis de modalitats de pesca, de caràcter temporal, en aigües interiors de la Comunitat Autònoma Valenciana.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/22/(1)/dof/vci/html**

### Dades del document

Número de DOGV
:   1324

Data del DOGV
:   13-06-1990

Secció del DOGV
:   DISPOSICIONS GENERALS

Número del document
:   1990/817824


Data del document
:   22-05-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 22 de maig de 1990 de la Conselleria d'Agricultura i Pesca, sobre autoritzacions de canvis de modalitat de pesca, de caràcter temporal, en aigües interiors de la Comunitat Valenciana.  
Pel Reial Decret 3533/81 del 29 de desembre, es transfereixen competències en matèria d'agricultura i pesca al Consell del País Valencià, entre altres, la d'atorgar l'autorització per a l?exercici d'activitat pesquera en aigües interiors pròpies.  
El sector pesquer ha plantejat la necessitat de canviar de modalitat de pesca en determinades èpoques, i per això estableix, en aquesta disposició, les normes que permeten autoritzar els canvis de modalitat de pesca en aigües interiors, als vaixells que tinguen establerta la base a la Comunitat Valenciana.  
Per tant i a proposta de la Direcció General de Política Forestal i Pesquera,  
ORDENE:  
Article primer  
Els canvis de modalitat de pesca, de caràcter temporal, en aigües interiors de la Comunitat Valenciana, només podran ser autoritzats per la Direcció General de Política Forestal i Pesquera.  
Aquests canvis afectaran únicament les embarcacions que tinguen establerta la base a la Comunitat Valenciana.  
Article segon  
Els armadors interessats hauran de sol·licitar-ho per escrit, indicant-hi la modalitat de pesca exercida i el canvi que els interessa, i també el període sol·licitat; hi adjuntaran full d'emplaçament del vaixell i fotocòpia del rol de l'embarcació, amb els despatxos efectuats en el darrer any.  
Article tercer  
Les autoritzacions s'expediran per a cada període anual, per un màxim de sis mesos, i en cap cas comportaran drets d'inclusió en un altre Cens Oficial de Vaixells. Aquestes autoritzacions s'estendran a nom i matrícula de cada vaixell i no podran ser transferides.  
Article quart  
Els vaixells amb autorització de canvi de modalitat de pesca, per exercir aquesta activitat, hauran de ser despatxats específicament per raó d'aqueixa modalitat per l'autoritat competent al litoral. Queda prohibit l?ús o tinença a bord d'arts o aparells distints als adients per a la modalitat de pesca per a la qual hagués estat despatxada l'embarcació.  
Article cinquè  
L'incompliment de les normes contingudes en aquesta disposició serà sancionat d'acord amb el que es disposa en la Llei 53/82 del 13 de juliol i els articles concordants sobre infraccions en matèria de pesca marítima.  
DISPOSICIONS FINALS:  
Primera Facultar la Direcció General de Política Forestal i Pesquera, perquè dicte les normes necessàries en aplicació d'aquesta ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 22 de maig de 1990.  
El Conseller d?agricultura i Pesca,  
LLUIS FONT DE MORA I MONTESINOS


Còpia Permalink ELI